**КРИТЕРИЈУМИ ОЦЕЊИВАЊА ЗА ПРВИ РАЗРЕД**

Ученици првог разреда оцењују се описном оценом орјентисаном ка исходима, из свих наставних предмета. OЦЕНА се односи на степен остварености исхода (самостално , уз мању помоћ наставника и уз већу помоћ наставника) уз препоруку за даље напредовање и смернице за начин рада.

Оцењивање је дефинисано као саставни део процеса наставе и учења, којим се обезбеђује стално праћење остваривања прописаних исхода. Исходи су дефинисани као функционално знање ученика, тако да показују шта ће ученик бити у стању да учини, предузме, изведе, обави захваљујући знањима, ставовима и вештинама које је градио и развијао током једне школске године учења конкретног наставног предмета.

**СРПСКИ ЈЕЗИК**

 **Циљ** наставе српског језика у првом разреду јесте:

наставе српског језика у првом разреду јесте да ученик савлада технику читања и писања на елементарном нивоу, као и да постакне коришћење језичких коментенције за организовање и проширивање сопствених знања и изражавање искуства

**Ученици треба да:**

• усвоје правилно изговарање гласова, гласовних скупова, речи и реченица

• савладају технику читања и писања на ћириличком писму

• се навикавају на употребу књижевног језика у говору и писању

• формирају навике за читко, уредно и лепо писање

• се поступно уводе у доживљавање и разумевање књижевних текстова

• уочавају врсте књижевних дела према захтевима програма

• усвајају основне књижевнотеоријске и функционалне појмове према захтевима програма

• се оспособљавају за усмено и писмено препричавање, причање и описивање према захтевима програма.

**Праћење** остварености исхода ученика се у току школске године врши на следеће начине:

-диктатима и контролним вежбама

-усменом провером

-ангажовањем и односом према раду на настави (активност на часу, израда домаћих задатака, сарадња у групи, припремљеност за час, уредност...)

**ИСХОДИ**

По завршетку разреда ученик ће бити у стању да :

– разликује изговорени глас и написано слово; изговорене и написане речи и реченице;

 – влада основном техником читања и писања ћириличког текста;

– разуме оно што прочита;

 – активно слуша и разуме садржај књижевноуметничког текста који му се чита;

– препозна песму, причу и драмски текст;

– одреди главни догађај, време (редослед догађаја) и место дешавања у вези са прочитаним текстом;

– уочи ликове и прави разлику између њихових позитивних и негативних особина;

– изрази своје мишљење о понашању ликова у књижевном делу;

– препозна загонетку и разуме њено значење;

– препозна басну и разуме њено значење;

– разликује слово, реч и реченицу;

– правилно изговори и напише кратку и потпуну реченицу једноставне структуре са одговарајућом интонацијом, односно интерпункцијским знаком на крају;

 – правилно употреби велико слово;

 – учтиво учествује у вођеном и слободном разговору;

– обликује усмену поруку служећи се одговарајућим речима;

– усмено препричава; усмено прича према слици/сликама и о доживљајима;

– усмено описује ствари из непосредног окружења;

– бира и користи одговарајуће речи у говору; на правилан начин користи нове речи у свакодневном говору;

– напамет говори краће књижевне текстове;

– учествује у сценском извођењу текста;

– пажљиво и културно слуша саговорнике;

– слуша, разуме и парафразира поруку;

– слуша интерпретативно читање и казивање књижевних текстова ради разумевања и доживљавања;

– примењује основна правописна правила;

 – пише читко и уредно; – писмено одговара на постављена питања;

– спаја више реченица у краћу целину;

– пише реченице по диктату примењујући основна правописна правила;

– гласно чита, правилно и са разумевањем;

 – тихо чита (у себи) са разумевањем прочитаног;

 – пронађе информације експлицитно изнете у тексту.

**Оцена се односи на степен остварености исхода (самостално, уз мању помоћ наставника и уз већу помоћ наставника) и ангажовање (стално, повремено) уз препоруку за даље напредовање и смернице за начин рада.**

МАТЕМАТИКА

**Циљ** наставе и учења математике је да ученик, овладавајући математичким концептима, знањима и вештинама, развије основе апстрактног и критичког мишљења, позитивне ставове према математици, способност комуникације математичким језиком и писмом и примени стечена знања и вештине у даљем школовању и решавању проблема из свакодневног живота, као и да формира основ за даљи развој математичких појмова.

**Ученици треба да**:

• препознају, разликују и исправно именују облике предмета, површи и линија;

• посматрањем и цртањем упознају тачку и дуж и стекну умешност у руковању лењиром;

• на једноставнијим, конкретним примерима из своје околине уочавају односе између

• предмета по облику, боји и величини; -успешно одређују положај предмета према себи и предмета према предмету;

• уочавају разне примере скупова, припадање елемената скупу и користе речи: "скуп" и "елемент", усвајајући значење везивањем за примере из природног окружења детета; науче да броје, читају, записују и упоређују бројеве до 100, као и да исправно

• употребљавају знаке једнакости и неједнакости; савладају сабирање и одузимање до 100 (без прелаза преко десетице), разумеју поступке

• на којима се заснивају ове операције, схвате појам нуле и уочавају њено својство у сабирању и одузимању, упознају термине и знаке сабирања и одузимања; науче да правилно користе изразе "за толико већи" и "за толико мањи"; упознају (на примерима) комутативност и асоцијативност сабирања (без употребе ових назива);

• савладају таблицу сабирања и да до нивоа аутоматизације усвоје технику усменог сабирања једноцифрених бројева и одговарајуће случајеве одузимања; одређују непознати број у одговарајућим једнакостима искључиво путем "погађања";

• успешно решавају текстуалне задатке (с једном и две операције) у оквиру сабирања и одузимања до 100 (помоћу састављања израза, као и обратно, да на основу датог израза умеју да састављају одговарајуће задатке); упознају метар, динар и пару.

**Праћење** остварености исхода ученика се у току школске године врши на следеће начине:

- контролним вежбама

- усменом провером

-ангажовањем и односом према раду на настави (активност на часу, израда домаћих задатака, сарадња у групи, припремљеност за час, уредност...)

**ИСХОДИ**

По завршетку разреда ученик ће бити у стању да :

– одреди међусобни положај предмета и бића и њихов положај у односу на тло;

 – упореди предмете и бића по величини;

– уочи и именује геометријске облике предмета из непосредне околине;

– именује геометријска тела и фигуре;

– групише предмете и бића са заједничким својством;

– сложи/разложи фигуру која се састоји од познатих облика;

– разликује: криву, праву, изломљену, затворену и отворену линију;

 – црта праву линију и дуж помоћу лењира;

– броји унапред и уназад и са прескоком;

– прочита, запише, упореди и уреди бројеве прве стотине и прикаже их на бројевној правој;

– користи редне бројеве;

– разликује парне и непарне бројеве, одреди највећи и најмањи број, претходника и следбеника

– користи појмове: сабирак, збир, умањеник, умањилац, разлика;

 – сабира и одузима два једноцифрена броја не записујући поступак;

– сабира и одузима до 100 без прелаза преко десетице;

– растави број на сабирке и примени замену места и здруживање сабирака ради лакшег рачунања;

– реши текстуални задатак са једном операцијом;

– разликује новчане апоене до 100 динара и упореди њихову вредност;

– уочи правило и одреди следећи члан започетог низа;

– прочита и користи податке са једноставнијег стубичног и сликовног дијаграма или табеле;

– измери дужину задатом, нестандардном јединицом мере;

– преслика тачке и фигуре у квадратној мрежи на основу задатог упутства.

**Оцена се односи на степен остварености исхода (самостално, уз мању помоћ наставника и уз већу помоћ наставника) и ангажовање (стално, повремено) уз препоруку за даље напредовање и смернице за начин рада.**

**СВЕТ ОКО НАС**

**Циљ** наставе и учења предмета Свет око нас јесте упознавање себе, свог природног и друштвеног окружења и развијање способности за одговоран живот у њему.

**Ученици треба да**:

• развијају технике сазнајног процеса: посматрање, уочавање, упоређивање, класификовање, именовање;

• формирају елементарне научне појмове из природних и друштвених наука;

• имају подстицај дечијих интересовања, питања, идеја и одговора у вези са појавама, процесима и ситуацијама у окружењу у складу са њиховим когнитивно-развојним способностима;

• се подстичу и развијају истраживачке активности;

• се подстичу у уочавању једноставних узрочно-последичних веза, појава и процеса, слободног исказивања својих запажања и предвиђања;

• решавају једноставне проблемске ситуација кроз огледе, самостално и у тиму;

• развијају одговоран однос према себи и окружењу и уважавање других;

• да разумеју чињенице да је човек део природе и да својим поступцима утиче на природу, као и да развијају способности препознавања човековог утицаја на здравље и животну средину.

**Праћење** остварености исхода ученика се у току школске године врши на следеће начине:

- контролним вежбама

- усменом провером

- игровним активностима и квизовима

-ангажовањем и односом према раду на настави (активност на часу, израда домаћих задатака, сарадња у групи, припремљеност за час, уредност...)

**ИСХОДИ**

По завршетку разреда ученик ће бити у стању да :

– препозна и искаже радост, страх, тугу и бес уважавајући себе и друге;

– правовремено и примерено ситуацији искаже своје основне животне потребе за храном, водом и одласком у тоалет;

– се понаша тако да уважава различитости својих вршњака и других људи;

– придржава се договорених правила понашања у школи и прихвата последице ако их прекрши;

– сарађује са вршњацима у заједничким активностима;

 – одржава личну хигијену и адекватно се одева у циљу очувања здравља;

– чува своју, школску и имовину других;

– прати инструкције одраслих у опасним ситуацијама: поплава, земљотрес, пожар;

– својим речима опише пример неке опасне ситуације из свог непосредног окружења; – примењује правила безбедног понашања на путу од куће до школе приликом кретања улицом са и без тротоара и преласка улице;

– снађе се у простору помоћу просторних одредница: напред-назад, лево-десно, горе-доле и карактеристичних објеката;

– одреди време својих активности помоћу временских одредница: делови дана, обданица и ноћ, дани у недељи, пре, сада, после, јуче, данас, сутра, прекјуче, прекосутра;

– посматрањем и опипавањем предмета одреди својства материјала: тврдо-меко, провидно-непровидно, храпаво- глатко;

– учествује у извођењу једноставних огледа којима испитује природне феномене;

– разликује природу од производа људског рада на примерима из непосредног окружења;

– препознаје облике појављивања воде у непосредном окружењу: потоци, реке, баре, језера;

– препознаје изглед земљишта у непосредном окружењу: равница, брдо, планина;

– идентификује биљке и животиње из непосредног окружења на основу њиховог спољашњег изгледа;

 – уочава разноврсност биљака и животиња на основу спољашњег изгледа;

– препознаје главу, труп, руке и ноге као делове тела и њихову улогу у његовом свакодневном животу;

– препознаје улогу чула вида, слуха, мириса, укуса и додира у његовом свакодневном функционисању и сазнавању окружења;

– штеди воду и одлаже отпад на предвиђена места;

 – се понаша тако да не угрожава биљке и животиње у непосредном окружењу;

 – повезује резултате учења и рада са уложеним трудом

**Оцена се односи на степен остварености исхода (самостално, уз мању помоћ наставника и уз већу помоћ наставника) и ангажовање (стално, повремено) уз препоруку за даље напредовање и смернице за начин рада.**

**МУЗИЧКА КУЛТУРА**

**Циљ** наставе и учења Музичке културе јесте да код ученика рaзвиjе интeрeсoвaње и љубав према музици кроз индивидуално и колективно музичко искуство којим се подстиче развијање креативности, естетског сензибилитета и духа заједништвa, као и одговорног односа према очувању музичког наслеђа и културe свoгa и других нaрoдa.

**Ученици треба да:**

• певају по слуху;

• слушају вредна дела уметничке и народне музике;

• изводе музичке игре;

• свирају на дечјим музичким инструментима.

**Праћење** остварености исхода ученика се у току школске године врши на следеће начине:

- усменом провером ( певање по слуху)

- ангажовањем и односом према раду на настави ( активност на часу, сарадња у групи, припремљеност за час, уредност...)

- развијањем естетског и критичког мишљења

- извођење музичких игара

- препознавање и илустрација слушаних дела

**ИСХОДИ**

По завршетку разреда ученик ће бити у стању да :

– објасни својим речима утиске о слушаном делу, особине тона, доживљај прегласне музике и њеног утицаја на тело и зашто је тишина важна;

– разликује одабране звукове и тонове, певање/свирање; хор/један певач/група певача; оркестар/један свирач/група свирача, боју различитих певачких гласова и инструмената и музичке изражајне елементе;

 – препозна музички почетак и крај и понављање теме или карактеристичног мотива у слушаном делу;

– повезује музичко дело у односу на њему блиске ситуације, врсту гласа и боју инструмента са карактером дела;

 – поштује договорена правила понашања при слушању музике;

 – користи самостално или уз помоћ одраслих, доступне носиоце звука;

– изговара у ритму уз покрет бројалице;

– пева по слуху песме различитог садржаја и расположења;

 – пева по слуху уз покрет народне песме, музичке игре;

– примењује правилан начин певања и договорена правила понашања у групном певању и свирању;

– свира по слуху звучне ономатопеје и илустрације, ритмичку пратњу уз бројалице и песме, једноставне аранжмане, свирачке деонице у музичким играма;

– повезује почетне тонове песама-модела и једноставних наменских песама са бојама, ритам са графичким приказом;

– објашњава својим речима доживљај свог и туђег извођења;

– учествује у школским приредбама и манифестацијама;

– направи дечје ритмичке инструменте;

– ствара звучне ефекте, покрете уз музику, мању ритмичку целину помоћу различитих извора звука, ритмичку пратњу за бројалице, песме и музичке игре помоћу различитих извора звука, музичко питање и одговор на ритмичким удараљкама, једноставну мелодију на краћи задати текст;

– изабере према литерарном садржају одговарајући музички садржај.

**Оцена се односи на степен остварености исхода (самостално, уз мању помоћ наставника и уз већу помоћ наставника) и ангажовање (стално, повремено) уз препоруку за даље напредовање и смернице за начин рада.**

**ЛИКОВНА КУЛТУРА**

**Циљ** наставе и учења Ликовне културе јесте да се ученик, развијајући стваралачко мишљење и естетичке критеријуме кроз практични рад, оспособљава за комуникацију и да изграђује позитиван однос према култури и уметничком наслеђу свог и других народа.

**Ученици треба да:**

• се служе средствима и техникама ликовно - визуелног изражавањ који су доступни њиховом узрасту;

• креативно опажају и тумаче предвиђене садржаје у првом разреду (облике и њихове квалитете, односе у видном пољу, светло и сенку, тактилност, цртани филм и стрип, разликовање појединих средина, дизајн, перформанс, преобликовање материјала или предмета њиховим спајањем);

• слободно се ликовно-визуелно изражавају, својствено узрасту и индивидуалној способности и да маштовито представљају свет око себе.

**Праћење** остварености исхода ученика се у току школске године врши на следеће начине:

- ангажовањем и односом према раду на настави ( активност на часу, ангажовање , сарадња у групи, припремљеност за час, уредност...)

- умешност при примени техника

- креативност, маштовитост, оригиналност...

- развијање критичког мишљења о раду других (естетска анализа)

**ИСХОДИ**

По завршетку разреда ученик ће бити у стању да :

– опише, својим речима, визуелне карактеристике по којима препознаје облике и простор;

– пореди своје утиске и утиске других о уметничким делима, изгледу објеката/предмета и облицима из природе и окружења;

– одреди, самостално и у сарадњи са другима, положај облика у простору и у равни;

– црта на различитим подлогама и форматима папира;

 – користи материјал и прибор у складу са инструкцијама;

– обликује једноставне фигуре од меког материјала;

– одабере, самостално, начин спајања најмање два материјала;

– преведе једноставне појмове и информације у ликовни рад;

– изрази, материјалом и техником по избору, своје замисли, доживљаје, утиске, сећања и опажања;

– преобликује, сам или у сарадњи са другима, употребне предмете мењајући им намену;

 – изрази познате појмове мимиком и покретом тела, без звука;

– повеже одабрану установу културе са њеном наменом;

– поштује договоре и правила понашања и облачења приликом посете установама културе.

**Оцена се односи на степен остварености исхода (самостално, уз мању помоћ наставника и уз већу помоћ наставника) и ангажовање (стално, повремено) уз препоруку за даље напредовање и смернице за начин рада.**

**ФИЗИЧКО И ЗДРАВСТВЕНО ВАСПИТАЊЕ**

**Циљ** наставе и учења Физичког и здравственог васпитања јесте да ученик унапређује физичке способности, моторичке вештине и знања из области физичке и здравствене културе, ради очувања здравља и примене правилног и редовног физичког вежбања у савременим условима живота и рада.

**Ученици треба да:**

• задовоље основне дечије потребе за кретањем и игром

• развијају координацију, гипкост, равнотежу и експлозивну снагу;

• стичу моторичка умења у свим природним (филогенетским) облицима кретања у различитим условима: елементарним играма, ритмици, плесним вежбама и вежбама на тлу;

• се упознају са кретним могућностима и ограничењима сопственог тела;

• стварају претпоставку за правилно држање тела, јачање здравља и развијање хигијенских навика;

• формирају и овладавају елементарним облицима кретања - "моторичко описмењавање".

**Праћење** остварености исхода ученика се у току школске године врши на следеће начине:

- ангажовањем и односом према раду на настави (активност на часу, сарадња у групи, припремљеност за час, уредност, ношење опреме..)

- вежбе обликовања

- извођење елементарних и музичких игара

- однос према вршњацима и сарадња

**ИСХОДИ**

По завршетку разреда ученик ће бити у стању да :

– примени једноставне, двоставне опште припремне вежбе (вежбе обликовања);

 – правилно изведе вежбе, разноврсна природна и изведена кретања;

– комбинује и користи усвојене моторичке вештине у игри и у свакодневном животу; – одржава равнотежу у различитим кретањима;

– разликује правилно од неправилног држања тела и правилно држи тело;

– примењује правилну технику дисања приликом вежбања;

– изведе кретања, вежбе и кратке саставе уз музичку пратњу;

 – игра дечји и народни плес;

– користи основну терминологију вежбања;

– поштује правила понашања на просторима за вежбање;

– поштује мере безбедности током вежбања;

– одговорно се односи према објектима, справама и реквизитима у просторима за вежбање;

– поштује правила игре;

– навија фер и бодри учеснике у игри;

 – прихвати сопствену победу и пораз;

– уредно одлаже своје ствари пре и након вежбања;

– наведе делове свога тела и препозна њихову улогу;

 – уочи промену у расту код себе и других;

 – уочи разлику између здравог и болесног стања;

 – примењује здравствено-хигијенске мере пре, у току и након вежбања;

 – одржава личну хигијену;

– учествује у одржавању простора у коме живи и борави;

– схвати значај коришћења воћа у исхрани;

– правилно се понаша за столом.

**Оцена се односи на степен остварености исхода (самостално, уз мању помоћ наставника и уз већу помоћ наставника) и ангажовање (стално, повремено) уз препоруку за даље напредовање и смернице за начин рада.**

**ДИГИТАЛНИ СВЕТ**

**Циљ** наставе и учења предмета Дигитални свет је развијање дигиталнe компетенције ученика ради њиховог оспособљавања за безбедну и правилну употребу дигиталних уређаја за учење, комуникацију, сарадњу и развој алгоритамског начина размишљања.

**Праћење** остварености исхода ученика се у току школске године врши на следеће начине:

- ангажовањем и односом према раду на настави (активност на часу, сарадња у групи, припремљеност за час...)

- препознавање дигиталних уређаја из окружења и њихова правилна употреба

- развијање социјалних и комуникацијских вештина

- безбедност на интернету (заштита ученика од ризичних понашања на интернету)

- однос према вршњацима и сарадња

**ИСХОДИ**

По завршетку разреда ученик ће бити у стању да:

- препозна дигиталне уређаје из окружења и именује неке од њих;

- наведе неке од животних ситуација у којима дигитални уређаји олакшавају обављање послова;

- упореди начине рада и живота људи пре и после појаве дигиталних уређаја;

- упореди начине креативног изражавања са дигиталним уређајима и без њих;

- користи дигиталне уџбенике за учење (самостално и/или уз помоћ наставника);

- упореди дигитални и папирни уџбеник;

- упореди традиционалне видове комуникације са комуникацијом посредством дигиталних уређаја;

- наведе неке од карактеристика „паметног“ дигиталног уређаја;

- наведе на који начин дигитални уређаји могу да допринесу упознавању културне баштине;

- наведе основна правила за коришћење дигиталних уређаја како не би угрозио здравље;

- наведе неке од здравствених ризика везаних за прекомерно или неправилно коришћење дигиталних уређаја;

- доведе у везу начин одлагања електронског отпада са загађењем животне средине;

- наброји основне податке о личности;

- објасни зашто саопштавање података о личности представља ризично понашање при комуникацији помоћу дигиталних уређаја;

- именује особе или институције којима се треба обратити за помоћ у случају контакта са непримереним дигиталним садржајем, непознатим, злонамерним особама или особама које комуницирају на неприхватљив начин;

- наведе основне препоруке за руковање дигиталним уређајем на одговоран начин (примена мера физичке заштите) и објасни зашто је важно примењивати их;

- анализира једноставан познати поступак/активност и предлаже кораке за његово спровођење;

- протумачи симболе познатог/договореног значења и спроведе поступак описан њима;

- уочи и исправи грешку у симболима израженом упутству (алгоритму), провери ваљаност свог решења и по потреби га поправи (самостално или сараднички);

- доведе у везу алгоритам и понашање дигиталног уређаја.

**Оцена се односи на степен остварености исхода (самостално, уз мању помоћ наставника и уз већу помоћ наставника) и ангажовање (стално, повремено) уз препоруку за даље напредовање и смернице за начин рада.**